 Ara Robert Mugabe ti di ara agba ti pẹ ṣugbọn o kọ lati fi ijọba silẹ Aarẹ Emmerson Munagagwa to gba ijọba lọwọ rẹ lo tu keke ọrọ yi nibi iwode oselu kan lagbegbe Murombedzi. Munagagwa ni o ti to oṣu meji ti Mugabe ti n gba itoju fun ailera ni orileede Singapore ti ko si le rin mọ latari aarẹ naa. O ti pe ọdun kan ti wọn ni ki Mugabe fi ipo silẹ nitori ailera rẹ. Munagagwa ko sọ pato iru aarẹ to n ba Mugabe finra sugbọn o ni Aarẹ ana naa ranṣẹ si oun pe ara ohun ti n balẹ ati wi pe ko ni pẹ ti ohun yoo fi pada wale. Lọwọ ipari ijọba Mugabe, awọn eeyan bẹnu atẹ lu wi pe o ti n lo si ilu okere pupọ ju fun itọju ara rẹ. Ọmọ ọdun mẹtàléláàdọrùn ún ni Robert Mugabe nigba ti o fi fi ipo silẹ. Mgagwa ni o tu keke ọrọ aarẹ Mugabe silẹ Lai pẹ yi ni Ilé ìgbìmọ asòfin orílẹèdè Zimbabwe pe ààrẹ àná, Robert Mugabe láti wá fi àrídájú hàn nípa ohun tí ó sọ lórí jíjí òkúta iyebiye. Ọgbẹni Mugabe nínú ìfọrọwánilẹnuwò kan lórí ẹrọ móhùnmáwòrán ti ìpínlẹ kan fi ẹsùn lílo àlùmọkọrọyí fi jalè kan ilé isẹ tó ńrísí ọrọ ilẹ òkèèrè. Ó ní àwọn ilé isẹ náà ti kó wa lọrọ lọ, àpò ìsúná kàn ti ri owó díẹ ǹka bíi bílíọnù mẹẹdógún dollar tí wọn ti ní Kò tíì hàn yékéyéké bóyá Robert Mugabe ẹni ọdún mẹrinléláàdọrùún náà yóò fara hàn níwájú ilé asòfin Zimbabwe Àwọn iròyin tì ẹ leè ní ìfẹ síí: Igba kan ko lọ bi orere. Aarẹ ana lorileede Zimbabwe Robert Mugabe ko le rin mọ. : Àìsàn dá Ààrẹ àná ni Zimbabwe, Robert Mugabe, dùbúlẹ 